Alois von Brinz

Alois von BRINZ (naskiĝinta la  en Weiler, mortinta la  en Munkeno) estis germana juristo kaj politikisto kaj konata interpretanto de Corpus iuris civilis.
Vivo
Unue studis Brinz Munkene Klasikan filologion ekrajtonte en 1841 gimnazie instruisti. Tamen poste, varbite de Konrad Maurer, li studis Munkene kaj Berline jursciencojn antaŭ ol praktike deĵori en la publika jura servo. Post elfaro de  »Die Lehre von der Kompensation« (Leipzig 1849) li furoris. En 1851 oni vokis lin je eksterorda profesoreco al la universitato de Erlangen kie li fariĝis en 1854 orda profesoro pri la romia juro. En 1857 li samofice ekdeĵoris en Prago; brilan paroladon li faris okaze de la Ŝilera Festego en novembro 1859.

Krom sukcesa altlerneja instruado li pli kaj pli konatiĝis kiel elstara politika oratoro: en 1861 li estis elektita deputito por la parlamento de Reĝlando Bohemio, sekve al la aŭstria ĉambro Reichstag. Tiufunkcie li ĉiam tre engaĝiĝis por la germanlingvanoj. Post la batalo ĉe Hradec Králové li iris al la universitato de Tübingen (1866). Tie li finis la lernolibron »Lehrbuch der Pandekten« (Erlangen 1857-1871) kiu danke al originaleco kaj klareco fariĝis ŝatata helpilo por multaj. Ankaŭ la politikaj movadoj post 1866 en Suda Germanio interesis lin, kvankam Brinz rifuzis ani ĉe la Asembleo virtemberga: la asembleanoj estis elektintaj lin membro de la Ŝtata kortumo. En 1871 Brinz vokiĝis al la universitato de Munkeno kie li docentadis ĝismorte. 

Kromas jenaj gravaj verkoj de li:  »Kritische Blätter zivilistischen Inhalts« (Erlangen 1852–53),  »Zum Recht der bonae fidei possessio« (Munkeno 1875), »Zur Kontravindikation und der legis actio sacramento« (Munkeno 1877), »Die Freigelassenen der lex Aelia Sentia und das Berliner Fragment von den Dediticiern« (Freiburg 1884), »Über den Einlassungszwang im römischen Recht« (Munkeno 1887). Riĉa intelekta fonto estas ankaŭ liaj rektoraj paroladoj:  »Über Universalität« (Munkeno 1876); »Über die Zeit im Rechte« (Munkeno 1882).

Fonto
"Brinz" - ĉe: Meyers Großes Konversations-Lexikon, volumo 3. Leipzig 1905, p. 426-427 

Eksteraj ligiloj

Vikifontaro
ligiloj ĉe DDB

kategorio:Germanaj juristoj
kategorio:Germanaj klasikaj filologoj
kategorio:Germanaj profesoroj
kategorio:Romia juro
kategorio:Mortintoj en Munkeno